Tímapantanir í síma 519 7000 eða á heimasíðu Heilsuveru | Brjóstaskurðlæknir Kristján Skúli er sérhæfður brjóstaskurðlæknir , MS , FRCSEd ( Gen Surg ) , einn fárra íslenskra skurðlækna sem hefur sérhæft sig í svokölluðum onkóplastíkbrjóstaskurðlækningum . Í einni og sömu aðgerðinni fjarlægir hann oft krabbamein úr brjóstum og fer jafnframt í brjóstauppbyggingu . Kristján leggur metnað sinn í persónulega þjónustu á sviði brjóstaskurðlækninga . Hann hefur sérstakan áhuga á og mikla reynslu í að veita sérhæfða ráðgjöf og framkvæma fyrirbyggjandi skurðaðgerðir á konum í áhættuhópi brjóstakrabbameins vegna þekktra stökkbreytinga í brjóstakrabbameinsgenum ( BRCA 1 eða BRCA 2 ) eða sterkrar fjölskyldusögu um brjóstakrabbamein . Hann ver líka miklum tíma í greiningu og meðferð góðkynja brjóstameina og framkvæmir lagfæringaraðgerðir á brjóstum kvenna sem áður hafa gengist undir aðgerð vegna brjóstakrabbameins . Kristján Skúli starfar nú annars vegar að hluta við The Nottingham Breast Institute , eina elstu og virtustu sérhæfðu brjóstaeiningu í Bretlandi og hins vegar á Klíníkinni Ármúla . Hann lauk grunnámi í læknisfræði 1996 við læknadeild Háskóla Íslands og meistaranámi við sömu stofnun 1999 . Í námi til meistaraprófs stundaði hann rannsóknir sem byggðust á grunnrannsóknum krabbameins . Kristján Skúli fór síðan til Bretlands , lauk þar sérfræðinámi í almennum skurðlækningum og var jafnframt klínískur lektor við Háskólann í Nottingham á árunum 2002 - 2006 . Hann sérhæfði sig í brjóstaskurðlækningum og 2006 hlaut hann afar eftirsóknarverða fellowship-stöðu í onkóplastík brjóstaskurðlæknum hjá samtökum breskra lýtalækna ( BAPS ) og brjóstaskurðlækna ( ABS ) . Einungis níu slíkar stöður eru veittar á árlega á Bretlandseyjum . Kristján Skúli hefur starfað sem sérfræðingur í brjóstaskurðlækningum frá 2007 . Hann hefur ritað margar greinar í ritrýnd tímarit , einkum um brjóstakrabbamein og onkóplastikbrjóstaskurðlækningar . Hann hefur á síðustu árum verið í forystu fyrir norræna brjóstaskurðlækna ( NORBS ) , sem vilja auka sérhæfingu í menntun og þjálfun ungra skurðlækna á þessu sviði . Hann hefur skipulagt fjölda ráðstefna , kennt víða og haldið mörg erindi um brjóstaskurðlækningar á alþjóðlegum ráðstefnum . Utan vinnutíma Kristján Skúli er mikill áhugamaður um langhlaup . Hann var mikill keppnismaður í hlaupum áður fyrr en nú hleypur hann sér til heilsubótar og andlegrar endurnæringar .